કોમી હુલ્લડો વખતે પણ તોફાનીઅોઅે ફાયરબ્રિગેડના વાહનોને સળગાવ્યા નથી. મ્યુનિ. ફાયરબ્રિગેડના ચીફ ફાયર અોફિસર એમ. એફ. દસ્તૂરે જણાવ્યું હતું કે, ‘ફાયરબ્રિગેડના ઇતિહાસમાં પહેલી વખત કોઈ વાહનને ઇરાદાપૂર્વક ટાર્ગેટ બનાવીને સળગાવાયું છે. મંગળવારની રાત્રે ૯.૩૦ની અાસપાસ તોફાનીઅોઅે વસ્ત્રાલ રીંગરોડ પર એએમટીએસ બસને અાગ ચાંપી હોવાની સૂચના મળતાંવેંત એક ફાયર ટેન્ડરને બસને લગાડાયેલી અાગ બુઝાવવાની કામગીરી બજાવવા રવાના કરાયું હતું પરંતુ કેટલાક તોફાનીઅોઅે જાણીબુઝીને કોશ લઈને ફાયર ટેન્ડરની ડીઝલની ટાંકી ઉપર પ્રહાર કર્યા હતા અને ડીઝલની ટાંકી તોડીને ફાયર ટેન્ડરને અાગ લગાવી હતી.